ਸੰਖੇਪ ਕਰਨ ਲਈ ਦਸਤਾਵੇਜ਼: ਅਲੀਜ਼ਾਬੇਥ ਅਤੇ ਉਨ੍ਹਾਂ ਦੇ ਪਤੀ ਐਡਮ ਭਾਰਤ ਤੋਂ ਬੱਚਾ ਗੋਦ ਲੈਣਾ ਚਾਹੁੰਦੇ ਹਨ

ਅਲੀਜ਼ਾਬੇਥ ਜਦੋਂ 14 ਸਾਲ ਦੀ ਸੀ ਤਾਂ ਉਨ੍ਹਾਂ ਨੂੰ ਪੌਲੀਸਿਸਟਕ ਓਵੋਰੀਅਨ ਸਿੰਡਰੋਮ ਹੋ ਗਿਆ ਸੀ। ਇਸ ਬਿਮਾਰੀ ਕਾਰਨ ਅਲੀਜ਼ਾਬੇਥ ਕਦੇ ਗਰਭਵਤੀ ਨਹੀਂ ਹੋ ਸਕਦੀ।

ਉਹ ਕਹਿੰਦੀ ਹੈ, ''ਇਸ ਪ੍ਰੋਗਰਾਮ ਨੇ ਸਾਡੇ ਲਈ ਉਮੀਦ ਦੀ ਇੱਕ ਨਵੀਂ ਰੋਸ਼ਨੀ ਪੈਦਾ ਕੀਤੀ ਹੈ। ਅਸੀਂ ਆਪਣਾ ਪਰਿਵਾਰ ਸ਼ੁਰੂ ਕਰਨ ਬਾਰੇ ਸੋਚ ਰਹੇ ਹਾਂ।''

ਇਹ ਵੀ ਪੜ੍ਹੋ:

ਇਹ ਇਤਫ਼ਾਕ ਹੀ ਹੈ ਕਿ ਜਦੋਂ ਅਲੀਜ਼ਬੇਥ ਨੂੰ ਆਪਣੇ ਜਣਨ ਬਾਰੇ ਜਾਣਕਾਰੀ ਮਿਲੀ, ਉਸੇ ਸਮੇਂ ਉਨ੍ਹਾਂ ਨੇ ਟੀਵੀ 'ਤੇ ਬਾਲੀਵੁੱਡ ਫ਼ਿਲਮ 'ਰਾਜਾ ਹਿੰਦੂਸਤਾਨੀ' ਦੇਖੀ ਸੀ। 

ਅਲੀਜ਼ਾਬੇਥ ਕਹਿੰਦੀ ਹੈ, ''ਉਸ ਫ਼ਿਲਮ ਨੇ ਮੇਰੇ ਦਿਮਾਗ ਵਿੱਚ ਭਾਰਤ ਦਾ ਇੱਕ ਵੱਖਰਾ ਹੀ ਅਕਸ ਬਣਾ ਦਿੱਤਾ। ਮੈਨੂੰ ਭਾਰਤੀ ਖਾਣਾ, ਕੱਪੜੇ ਅਤੇ ਫ਼ਿਲਮਾਂ ਪਸੰਦ ਆਉਣ ਲੱਗੀਆਂ। ਉਸ ਤੋਂ ਬਾਅਦ ਮੈਂ ਆਪਣੀ ਭੈਣ ਦੇ ਨਾਲ ਭਾਰਤ ਗਈ। ਫਿਰ ਆਪਣੇ ਪਤੀ ਐਡਮ ਦੇ ਨਾਲ ਵੀ ਦੋ ਵਾਰ ਭਾਰਤ ਗਈ। ਅਸੀਂ ਤੈਅ ਕੀਤਾ ਕਿ ਅਸੀਂ ਭਾਰਤ ਤੋਂ ਇੱਕ ਬੱਚਾ ਗੋਦ ਲਵਾਂਗੇ।''

ਸਾਲ 2008 ਵਿੱਚ ਭਾਰਤ ਅਤੇ ਆਸਟਰੇਲੀਆ ਵਿਚਾਲੇ ਚੱਲਣ ਵਾਲੇ ਇੰਟਰ-ਕੰਟਰੀ ਅਡੌਪਸ਼ਨ ਪ੍ਰੋਗਰਾਮ ਨੂੰ ਰੋਕ ਦਿੱਤਾ ਗਿਆ ਸੀ

ਅਕਤੂਬਰ 2010 ਵਿੱਚ ਆਸਟਰੇਲੀਆ ਨੇ ਭਾਰਤ ਨਾਲ ਚੱਲਣ ਵਾਲੇ ਅਡੌਪਸ਼ਨ ਪ੍ਰੋਗਰਾਮ 'ਤੇ ਰੋਕ ਲਗਾ ਦਿੱਤੀ ਸੀ। 

ਦਰਅਸਲ ਉਸ ਸਮੇਂ ਅਜਿਹੇ ਇਲਜ਼ਾਮ ਲੱਗੇ ਸੀ ਕਿ ਇਸ ਇੰਟਰ-ਕੰਟਰੀ ਅਡੌਪਸ਼ਨ ਪ੍ਰੋਗਰਾਮ ਤਹਿਤ ਬੱਚਿਆਂ ਦੀ ਤਸਕਰੀ ਹੋ ਰਹੀ ਹੈ। 

ਇਸ ਤਸਕਰੀ ਪਿੱਛੇ ਭਾਰਤ ਦੀਆਂ ਕੁਝ ਮੰਨੀਆਂ-ਪ੍ਰਮੰਨੀਆਂ ਕੰਪਨੀਆਂ ਦਾ ਨਾਮ ਸਾਹਮਣੇ ਆਇਆ ਸੀ।

ਇਸ ਤੋਂ ਬਾਅਦ ਭਾਰਤ ਨੇ ਜੁਵੇਨਾਈਲ ਜਸਟਿਸ ਐਕਟ 2015 ਅਤੇ ਅਡੌਪਸ਼ਨ ਰੈਗੂਲੇਸ਼ਨ 2017 ਦੇ ਤਹਿਤ ਭਾਰਤ ਵਿੱਚ ਦੂਜੇ ਦੇਸਾਂ ਦੇ ਨਾਗਰਿਕਾਂ ਲਈ ਬੱਚਾ ਗੋਦ ਲੈਣ ਦੀ ਪ੍ਰਕਿਰਿਆ ਸਖ਼ਤ ਕਰ ਦਿੱਤੀ।

ਪ੍ਰੋਗਰਾਮ ਸ਼ੁਰੂ ਹੋਣ ਵਿੱਚ ਅਜੇ ਸਮਾਂ ਹੈ

ਅਲੀਜ਼ਾਬੇਥ ਦਾ ਪਰਿਵਾਰ ਕਾਫ਼ੀ ਆਜ਼ਾਦ ਖਿਆਲਾ ਵਾਲਾ ਹੈ ਅਤੇ ਉਹ ਵੱਖ-ਵੱਖ ਸੱਭਿਆਚਾਰਾਂ ਅਤੇ ਧਰਮਾਂ ਵਿਚਾਲੇ ਵੱਡੀ ਹੋਈ ਹੈ। 

ਅਲੀਜ਼ਾਬੇਥ ਕਹਿੰਦੀ ਹੈ, ''ਆਸਟਰੇਲੀਆ ਵਿੱਚ ਭਾਰਤ ਦਾ ਬੱਚਾ ਗੋਦ ਲੈਣ ਵਾਲਾ ਪ੍ਰੋਗਰਾਮ ਸ਼ਾਇਦ ਇਸ ਸਾਲ ਦੇ ਅਖੀਰ ਤੱਕ ਸ਼ੁਰੂ ਹੋ ਜਾਵੇਗਾ। ਜੇਕਰ ਸਭ ਕੁਝ ਠੀਕ ਤਰ੍ਹਾਂ ਹੁੰਦਾ ਹੈ ਤਾਂ ਆਉਣ ਵਾਲੇ ਤਿੰਨ ਸਾਲਾਂ ਵਿੱਚ ਸਾਡੇ ਕੋਲ ਬੱਚਾ ਹੋਵੇਗਾ।''

ਆਸਟਰੇਲੀਅਨ ਇੰਸਟੀਚਿਊਟ ਆਫ਼ ਹੈਲਥ ਐਂਡ ਵੈਲਫੇਅਰ (ਏਆਈਐਚਡਬਲਿਊ) ਦੀ 2016-17 ਦੀ ਰਿਪੋਰਟ ਮੁਤਾਬਕ ਕਿਸੇ ਜੋੜੇ ਲਈ ਦੂਜੇ ਦੇਸ ਦਾ ਬੱਚੇ ਗੋਦ ਲੈਣ ਲਈ ਔਸਤਨ 2 ਸਾਲ 9 ਮਹੀਨੇ  ਦਾ ਸਮਾਂ ਲਗਦਾ ਹੈ।

ਅਲੀਜ਼ਾਬੇਥ ਅਤੇ ਐਡਮ ਨੇ ਭਾਰਤ ਦੀ ਸੈਂਟਰਲ ਅਡੌਪਸ਼ਨ ਸੋਸਾਇਟੀ ਆਥਾਰਿਟੀ (ਸੀਏਆਰਏ) ਦੀ ਤਤਕਾਲ ਪਲੇਸਮੈਂਟ ਸ਼੍ਰੇਣੀ ਤਹਿਤ ਦੋ ਜਾਂ ਤਿੰਨ ਬੱਚਿਆਂ ਨੂੰ ਗੋਦ ਲੈਣ ਬਾਰੇ ਸੋਚਿਆ ਹੈ।

ਅਲੀਜ਼ਾਬੇਥ ਬਰੂਕ ਪਤੀ ਐਡਮ ਬਰੂਕ ਇਸ ਗੱਲ ਨਾਲ ਬਹੁਤ ਖੁਸ਼ ਹਨ ਕਿ ਆਸਟਰੇਲੀਆ ਨੇ ਭਾਰਤ ਦੇ ਨਾਲ ਅਡੌਪਸ਼ਨ ਪ੍ਰੋਗਰਾਮ (ਬੱਚੇ ਗੋਦ ਲੈਣ ਵਾਲਾ...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
ਆਸਟਰੇਲੀਆ ਦੇ ਨਿਊ ਸਾਊਥ ਵੇਲਸ ਸੂਬੇ ਦੇ ਵਿੰਡਸਰ ਸ਼ਹਿਰ ਵਿੱਚ ਰਹਿਣ ਵਾਲੀ 33 ਸਾਲਾ ਅਲੀਜ਼ਾਬੇਥ ਬਰੂਕ ਅਤੇ ਉਨ੍ਹਾਂ ਦੇ 32 ਸਾਲਾ ਪਤੀ ਐਡਮ ਬਰੂਕ ਇਸ ਗੱਲ ਨਾਲ ਬਹੁਤ ਖੁਸ਼ ਹਨ ਕਿ ਆਸਟਰੇਲੀਆ ਨੇ ਭਾਰਤ ਦੇ ਨਾਲ ਅਡੌਪਸ਼ਨ ਪ੍ਰੋਗਰਾਮ (ਬੱਚੇ ਗੋਦ ਲੈਣ ਵਾਲਾ ਪ੍ਰੋਗਰਾਮ) ਮੁੜ ਸ਼ੁਰੂ ਕਰਨ ਦੀ ਸਿਫ਼ਾਰਿਸ਼ ਕੀਤੀ ਹੈ।